আর্সেনাল ফুটবল ক্লাব
আর্সেনাল ফুটবল ক্লাব (আর্সেনাল, গানার্স নামে পরিচিত) একটি ইংরেজ পেশাদার ফুটবল ক্লাব। ইংরেজ ফুটবলের ইতিহাসে অন্যতম সফল ক্লাব। আর্সেনাল মোট তের বার প্রথম বিভাগ এবং ইংলিশ প্রিমিয়ার লীগ শিরোপা, বারো বার এফএ কাপ এবং ২০০৫-০৬ মৌসুমে লন্ডনের প্রথম ক্লাব হিসাবে উয়েফা চ্যাম্পিয়ন্‌স লীগের ফাইনাল খেলার যোগ্যতা অর্জন করে। এছাড়াও ইউরোপীয় ফুটবলের সেরা ক্লাবদের সংঘ জি-১৪-এর গুরুত্বপুর্ণ সদস্য। আর্সেনালের প্রতিষ্ঠা ১৮৮৬ সালে দক্ষিণ-পূর্ব লন্ডনের ওউলিচে। ১৯১৩ সালে হাইবারিতে স্থানান্তরিত হয়। সেখানে স্থাপিত হয় আর্সেনাল স্টেডিয়াম। এরপর ২০০৬ সালের মে মাসে লন্ডনের হলোওয়েতে, এমিরেট্‌স স্টেডিয়াম তাদের প্রধান কার্যালয় হিসাবে আত্মপ্রকাশ করে।
আর্থার মিল্টন
লীগ ফুটবলে মাত্র বারো খেলায় অংশগ্রহণের পর আর্থার মিল্টনকে ইংল্যান্ড দলে খেলার জন্য মনোনীত করা হয়। একটিমাত্র খেলায় অংশ নিয়েছিলেন তিনি। ২৮ নভেম্বর, ১৯৫১ তারিখে অস্ট্রিয়ার বিপক্ষে অনুষ্ঠিত খেলাটি ২-২ গোলে ড্র হয়েছিল। ১৯৫২-৫৩ মৌসুমে প্রথম বিভাগ ফুটবলে অংশ নেন ও আর্সেনালের শিরোপা জয়ে ভূমিকা রাখেন। তবে, এর পরপরই ড্যানি ক্ল্যাপটন ও ডেরেক ট্যাপস্কটের কাছ থেকে প্রতিদ্বন্দ্বিতার মুখোমুখি হতে থাকেন।